**ΤΟΜΕΑΚΕΣ ΣΤΡΑΤΗΓΙΚΕΣ ΥΠΟΥΡΓΕΙΩΝ – ΠΡΟΤΑΣΕΙΣ ΓΙΑ ΤΗ ΔΙΑΜΟΡΦΩΣΗ ΚΑΤΕΥΘΥΝΣΕΩΝ ΓΙΑ ΤΗΝ ΕΚΠΟΝΗΣΗ ΤΗΣ ΣΥΜΦΩΝΙΑΣ ΕΤΑΙΡΙΚΗΣ ΣΧΕΣΗΣ ΚΑΙ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ**

|  |
| --- |
| *(α) Η συνεισφορά του Υπουργείου σε κάθε τομέα αρμοδιότητάς του, όπως αυτή θα αποτυπωθεί κατά την συμπλήρωση του πιο κάτω υποδείγματος (ξεχωριστά για κάθε τομέα), θα αποτελέσει τη βασική εισροή για τη διαμόρφωση των στρατηγικών στόχων πολιτικής για τη νέα Προγραμματική Περίοδο 2021-2027.*  *(β) Σκοπός της συνεισφοράς αυτής είναι να αναδείξει τη λογική της παρέμβασης, δηλαδή οι δράσεις/έργα που προγραμματίζει το κάθε Υπουργείο/Τμήμα θα πρέπει να ικανοποιούν τις ανάγκες που έχουν προσδιοριστεί εκ των προτέρων και να συμβάλουν στους στόχους που έχουν τεθεί.*  *(γ) Προς διευκόλυνση της επεξεργασίας και αξιοποίησης της συνεισφοράς τους, τα Υπουργεία καλούνται όπως ακολουθήσουν τη δομή και το περιεχόμενο των πιο κάτω ενοτήτων, τηρώντας ως ανώτατο όριο τον αναφερόμενο αριθμό σελίδων σε κάθε ενότητα.* |

**ΠΡΟΓΡΑΜΜΑΤΙΣΜΟΣ ΥΠΟΥΡΓΕΙΟΥ** ………………………………………………………………………………………….

**ΓΙΑ ΤΟΝ ΤΟΜΕΑ** ………………………………………………………………………………………….…………………………….

1. ***Σύντομη περιγραφή της θέσης του τομέα στο ευρύτερο εθνικό και ευρωπαϊκό περιβάλλον***

|  |
| --- |
| *(α) Στην ενότητα αυτή θα πρέπει να γίνει μια σύντομη ανασκόπηση της παρούσας κατάστασης, με αναφορές σε στατιστικά ή/και άλλα δεδομένα από αξιόπιστες πηγές (π.χ. Στατιστική Υπηρεσία Κύπρου, Eurostat κ.λπ.), να περιγραφούν συνοπτικά οι βασικότερες ανάγκες και ενδεχόμενα κενά με βάση τις πρόσφατες εξελίξεις σε εθνικό και ευρωπαϊκό επίπεδο, και, όπου είναι δυνατό, να καταγραφούν τα δυνατά σημεία του τομέα πολιτικής που μπορούν να αποτελέσουν συγκριτικό πλεονέκτημα και κινητήριο μοχλό ανάπτυξης.*  *(β) Για την αποτύπωση του επιπέδου στο οποίο βρίσκεται ο τομέας κατά την έναρξη της νέας περιόδου (βάση), σκόπιμο είναι να αποτυπωθεί μια εκτίμηση της συμβολής των σημαντικότερων παρεμβάσεων/δράσεων που υλοποιήθηκαν ή/και υλοποιούνται κατά την τρέχουσα προγραμματική περίοδο 2014-2020 στους στόχους και τις προτεραιότητες που τέθηκαν ανά τομέα πολιτικής.*  *(γ) Είναι επίσης σημαντικό να γίνει αναφορά σε πιθανά Σχέδια Δράσης που υπάρχουν για την υλοποίηση της εθνικής στρατηγικής στο σχετικό τομέα πολιτικής, και μια σύντομη ανασκόπηση του βαθμού υλοποίησής τους. Εξίσου σημαντικό να αναφερθεί είναι και πιθανή ανάγκη τροποποίησης ή αναθεώρησης των Σχεδίων αυτών, λόγω αλλαγών που προέκυψαν στο εθνικό ή/και ευρωπαϊκό περιβάλλον.* |

*(μέχρι 4 σελίδες)*

***2. Βασικά προβλήματα, εμπόδια ή/και αστοχίες που αναδείχθηκαν κατά την υλοποίηση των στόχων και προτεραιοτήτων στρατηγικής ανά τομέα πολιτικής***

|  |
| --- |
| *(α) Στην ενότητα αυτή σκόπιμο είναι να καταγραφούν προβλήματα, εμπόδια ή/και αστοχίες που παρουσιάστηκαν και αποτέλεσαν ανασχετικούς παράγοντες για την ομαλή και έγκαιρη επίτευξη των στόχων και των προτεραιοτήτων που τέθηκαν ανά τομέα πολιτικής, καθώς και οι τρόποι αντιμετώπισής τους, όπου εφαρμόστηκαν ή σχεδιάζεται να εφαρμοστούν. Αν οι τρόποι αντιμετώπισης δεν ήταν αποτελεσματικοί, παρακαλώ καταγράψετε τις εισηγήσεις σας, έτσι ώστε να αποφευχθούν παρόμοια προβλήματα στο μέλλον.*  *(β) Τα προβλήματα να ομαδοποιηθούν ανά φάση π.χ. κατά το σχεδιασμό και τη διαβούλευση δράσεων/προγραμμάτων/στρατηγικών, κατά την εφαρμογή των πολιτικών, κατά την υλοποίηση παρεμβάσεων κλπ.* |

*(μέχρι 2 σελίδες)*

1. ***Κύριες στρατηγικές επιδιώξεις και αναμενόμενα αποτελέσματα***

|  |
| --- |
| *(α) Για ικανοποίηση των αναγκών και για αξιοποίηση των δυνατοτήτων ανάπτυξης του τομέα πολιτικής, όπως αυτές καταγράφηκαν στην ενότητα 1 πιο πάνω, να αποτυπωθούν και να περιγραφούν συνοπτικά οι κύριες στρατηγικές επιδιώξεις του Υπουργείου και που αυτές αποσκοπούν.*  *(β) Να γίνει συνοπτική περιγραφή των αναμενόμενων αποτελεσμάτων, καθώς και ειδική αναφορά για πιθανή συμβολή των προτάσεων στους στόχους που περιλαμβάνονται στο Εθνικό Πρόγραμμα Μεταρρύθμισης της Κύπρου για την Στρατηγική Ευρώπη 2020 και στις Ειδικές ανά Χώρα Συστάσεις του Συμβουλίου της ΕΕ για την Κύπρο.* |

*(μέχρι 3 σελίδες)*

1. ***Ανάγκες χρηματοδότησης για τη νέα προγραμματική περίοδο 2021-2027 - Προτάσεις Έργων***

|  |
| --- |
| *(α) Στην ενότητα αυτή θα πρέπει να εκτιμηθούν οι συνολικές ανάγκες χρηματοδότησης για την κάλυψη των αναπτυξιακών αναγκών του τομέα και την αξιοποίηση των συγκριτικών πλεονεκτημάτων και δυνατοτήτων ανάπτυξής του.*  *(β) Να γίνει αναφορά επίσης σε προτάσεις για νέα έργα/δράσεις, τα οποία θα μπορούσαν να συγχρηματοδοτηθούν κατά τη νέα προγραμματική περίοδο με βάση το περιεχόμενο του* ***Συνημμένου 1****, καθώς και σε τυχόν ενέργειες που έχει ήδη προβεί το Υπουργείο σας για την προετοιμασία και την ωρίμανση τους.*  *(γ) Για σκοπούς έγκαιρης απορρόφησης των πόρων των Ευρωπαϊκών Ταμείων, είναι σημαντικό όπως στις προτάσεις που θα υποβάλετε συμπεριληφθούν και ώριμες/επεξεργασμένες ήδη προτάσεις (π.χ. έργα που περιλαμβάνονται στο τριετές Μεσοπρόθεσμο Δημοσιονομικό Πλαίσιο) που εκτιμάται ότι θα μπορούσαν να συμβάλουν στην επίτευξη των στρατηγικών αναγκών και στόχων.*  *(δ) Για την καλύτερη αξιολόγηση των προτάσεων παρακαλείστε όπως ιεραρχήσετε τις προτάσεις έργων με σειρά προτεραιότητας σε σχέση με τη στρατηγική του Υπουργείου σας, όπως φαίνεται στον πιο κάτω* ***Πίνακα: «Κατάλογος Προτεινόμενων Έργων/ Σχεδίων».*** *Για κάθε πρόταση έργου που περιλαμβάνεται σε αυτή την ενότητα, θα πρέπει να συμπληρώσετε το τυποποιημένο πρότυπο στο* ***Συνημμένο 7.*** |

**Κατάλογος Προτεινόμενων Έργων / Σχεδίων**

|  |  |  |
| --- | --- | --- |
| **Α/Α** | **Τίτλος Προτεινόμενου Έργου/ Σχεδίου** | **Ενδεικτικός Προϋπολογισμός** |
| 1 |  |  |
| 2 |  |  |
| 3 |  |  |
| … |  |  |